joelniklaus/EU_Wikipedias huggingface dataset:
John Dryden

John Dryden (19. august (vkj 9. august) 1631 Aldwincle, Thrapston, Northamptonshire, Inglismaa – 12. mai (vkj 1. mai) 1700 London) oli inglise luuletaja, kirjanduskriitik, tõlkija ja näitekirjanik, 1668. aastast Inglismaa esimene poeet-laureaat. Drydenit peeti Inglise restauratsiooniajastu kirjanduselus sedavõrd mõjuvõimsaks, et kirjanduslugudes nimetatakse seda Drydeni ajastuks.

Dryden sai hariduse Westminsteri koolis ning Cambridge'i ülikooli Trinity College'is. 1662. aastal valiti Dryden Londoni Kuningliku Seltsi liikmeks, kuid ta ei osalenud seltsi tegemistes ning arvati 1666. aastal tasumata liikmemaksu tõttu välja. 1687. aastal pöördus ta katoliiklusse. Kui katoliikliku kuninga asendas 1688. aastal protestantlik kuningavõim, keeldus Dryden kuningale truudust vandumast, ent kuna ta teenis elatist peamiselt erakirjastuste kaudu, mitte poliitilise patronaaži teel, ei olnud saadud tagasilöögil tema jaoks ulatuslikke tagajärgi.

Looming
Tema esimene oluline trükis ilmunud teos oli 1658. aastal avaldatud "Heroilised stantsid" ("Heroic Stanzas"), euloogia samal aastal surnud Oliver Cromwellile. Pärast kuningavõimu taastamist Inglismaal sidus ta end aga uue võimuga ning temast sai peagi juhtiv kirjanduskriitik ja luuletaja. Kui 1660. aastal tühistati puritaanlik teatrikeeld, asus Dryden kirjutama näidendeid Londoni teatritruppidele, kellega tal olid püsilepingud: algul King's Company ja hiljem Duke's Company. 

Drydeni tuntumate teoste hulka kuuluvad satiirilised poeemid "Absalom ja Achitophel" (1681) ja "Mac Flecknoe" (1678), "Hirv ja panter" ("The Hind and the Panther", 1687) ja "Annus Mirabilis" (1667), essee "Dramaatilisest luulest" ("Of Dramatick Poesie", 1668), komöödia "Moodne abielu" ("Marriage à la Mode", 1673), heroilised värssdraamad "Oidipus" (1678), "Almanzor ja Almahide ehk Granada vallutamine hispaanlaste poolt" ja semiooper "Kuningas Arthur" (1691). Dryden tõlkis mitmeid antiikaegseid ja ka uuemaid autoreid nagu Horatius, Juvenalis, Ovidius, Lucretius ja Theokritos. Tema tõlketöö tipuks sai Vergiliuse koguteoste ilmumine 1697. aastal.

Dryden tõi inglise keelde mitu uust sõnu nagu "biography" ja kirjandusloolisi termineid nagu "Metaphysical poets" (nn metafüüsilised poeedid). Laialt on levinud mitmed tema sententsid nagu "Suur lust on olla hull, ent seda lusti tunneb ainult hull." ("Hispaania munk") ja "Kõigepealt me loome oma tavad ja siis loovad tavad meid."

Drydeni "Oodi Hr Henry Purcelli surma puhul" on tõlkinud eesti keelde Marju Riisikamp. Purcell, inglise barokkmuusika suurkuju, viisistas mitmeid Drydeni tekste. Drydeni "Laul püha Cecilia päevaks" ilmus ajakirjas Akadeemia nr 9/2016 Märt Väljataga tõlkes.

Välislingid
 Drydeni "An Ode on the Death of Mr. Henry Purcell" ja selle eestikeelne tõlge EMTA raamatukogu andmebaasis LORETA

Inglise luuletajad
Näitekirjanikud
Kirjanduskriitikud
Tõlkijad
Londoni Kuningliku Seltsi liikmed
Sündinud 1631
Surnud 1700
Liaušiai

Liaušiai on küla Leedus Ukmergė rajoonis, Šešuoliai valla halduskeskus. Aastal 2011 oli küla valla rahvarohkeim asula.

Liaušiais on algkool (juriidiliselt Šešuoliai kooli filiaal), postkontor, kultuurimaja ja raamatukogu. Külas töödeldakse puitu (3 ettevõtet).

Küla mainiti esmakordselt aastal 1744. Vana asula moodustab Liaušiai loodeosa. Nõukogude perioodil oli Liaušiai kohaliku kolhoosi keskasulaks, siis ehitati välja jka ülejäänud osa tänapäevasest asulast.

Viited

Välislingid 

Küla portaalis vietoves.Lt

Ukmergė rajoon
Leedu külad
Rannakaitsepatarei nr 12 (Hiiumaa)

Rannakaitsepatarei nr 12 oli Balti laevastiku Läänemere rajooni rannakaitsepatarei Hiiesaare küla juures Sääre ninal, Hari kurgu ääres Hiiumaal.

Rannakaitsepatarei ehitati aastatel 1939–1940, NSV Liidu mereväe Balti laevastiku, Tallinna mereväebaasi PBL Tallinna Peabaasi Läänemere rajooni rannakaitse osana.

Läänemere rajooni rannakaitse eelpositsiooni kaitsesektorisse kuulusid Hiiumaal veel rannakaitsepatarei nr 26 Tahkunal, rannakaitsepatarei nr 42 Kõpu poolsaarel Ristna piirkonnas, rannakaitsepatarei nr 316 Tahkuna poolsaarel Lehtma piirkonnas ja rannakaitsepatarei nr 149 Kõpu poolsaarel Poama piirkonnas.

Rannakaitsepatarei
Sümbolite (III-152/45) tähendus kahuripatarei nimes:

III – 152 mm Canet' suurtükkide arv patareis. Kokku oli rannakaitsepatareis nr 12 kolm suurtükki
6″/152 – kahurite kaliiber tollides/millimeetrites
45 – suurtükitoru pikkus kaliibrites

Suurtükkide laskekaugus oli 19,4 km.

Kirjandus
 "Moonsundi arhipelaagi rannakaitse enne Suurt Isamaasõda", vene keeles

Välislingid
 Hiiumaa rannapatareid vol. 1,  Hiiu Leht 22. aprill 2003, 
Rannapatarei BS-12 (III-152/45) Hiiessaares, Militaarne Hiiumaa koduleht

Hiiumaa vald
Eesti Teises maailmasõjas
Balti laevastiku Läänemere rajooni rannakaitse
Hiiu maakonna militaarehitised
Rannakaitsepatarei nr 42

Rannakaitsepatarei nr 42 oli Balti laevastiku Läänemere rajooni rannakaitsepatarei Hiiumaal Kõpu poolsaarel Ristna piirkonnas.

Rannakaitsepatarei ehitati aastatel 1939–1940, NSV Liidu mereväe Balti laevastiku, Tallinna mereväebaasi PBL Tallinna Peabaasi Läänemere rajooni rannakaitse osana.

Läänemere rajooni rannakaitse eelpositsiooni kaitsesektorisse kuulusid Hiiumaal veel rannakaitsepatarei nr 12 Hiiesaarel, rannakaitsepatarei nr 26 Tahkunal, rannakaitsepatarei nr 316 Tahkuna poolsaarel Lehtma piirkonnas ja rannakaitsepatarei nr 149 Kõpu poolsaarel Poama piirkonnas.

Patareipositsioon
Rannakaitsepatarei patareipositsioonil ehitati kahuriõued varjenditega,, , , laskemoonavarjendid, punkrid ja reservuaarid,,, elektrijaam pumbajaama ja veereservuaariga ja komandokeskus-elektrijaam ning tulejuhtimistorn komandokeskusega.

Rannapatareide kaitseks võimalike dessantide vastu ehitati kaitseehitisi: dotte ja laskemoonavarjendeid

Rannakaitsepatarei nr 42
Sümbolite (IV-130/50) tähendus kahuripatarei nimes:

IV – kahurite arv patareis. Kokku oli rannakaitsepatarei nr 42 («батарея Ристна») neli, B-13 suurtükki
/130 – kahurite kaliiber tollides/millimeetrites
50 – suurtükitoru pikkus kaliibrites

Suurtükkide laskekaugus oli 24 km (130 kaabeltaud).

Ristna patarei neljast positsioonist on säilinud kaks. Üks positsioon hävis kruusakarjääri laiendamisel, teine 1950. aastatel ehtatud Ristna tulejuhtimistorni ehitustöödel.

Praegu Ristnas olevad neli 130 mm suurtüki positsiooni on rajatud pärast Teist maailmasõda.

Viited

Hiiumaa vald
Eesti Teises maailmasõjas
Balti laevastiku Läänemere rajooni rannakaitse
Hiiu maakonna militaarehitised
Rannakaitsepatarei nr 44

Rannakaitsepatarei nr 44 oli Balti laevastiku Läänemere rajooni rannakaitsepatarei Hiiumaal Tärkma neemel  Tohvril.

Rannakaitsepatarei ehitati aastatel 1939–1940, NSV Liidu mereväe Balti laevastiku, Tallinna mereväebaasi PBL Tallinna Peabaasi Läänemere rajooni rannakaitse osana.

Patareipositsioon 
Patareipositsioonideks ehitati randa üle kümne suure tulepesa, milleks toodi metsast jämedaid palke, laoti seinteks. Kuhjati põllukive ja mulda. Kaks laskeava olid väljastpoolt vooderdatud raudkividega. Patarei ette loodi kaks kaitsevööndit, tõmmati kahekordne okastraattõke. Kõrgendikule ehitati dotid.

Rannakaitsepatarei 
Sümbolite (III-130/50) tähendus kahuripatarei nimes:

 III – kahurite arv patareis. Kokku oli rannakaitsepatareis nr 44 («батарея Сыру» или «батарея Тоффри», saksa kirjanduses kasutatud ka nimetust Hindu patarei) kolm suurtükki
 /130 – kahurite kaliiber tollides/millimeetrites
 50 – suurtükitoru pikkus kaliibrites

Suurtükkide laskekaugus oli 24 km.

Pärast 22. juunit võeti patareis üks suurtükk maha ning viidi koos vajaliku koguse laskemoona ja meeskonnaga Heltermaa sadamas formeeritava
uue patarei nr 293 koosseisu. Uue patarei komandöriks sai leitnant Majorov.

Saksa vägede dessant Hiiumaale algas 12. oktoobril 1941 meredessandiga Saaremaalt, Triigi sadamast üle Soela väina. Saarel maabunud Saksa väeosade 61. jalaväediviisi jõud suundusid Emmaste piirkonnast põhja poole, 176. jalaväerügement paremal ja 151. vasakul. Mõlemad dessantgrupid kohtusid Emmastes ja koos hõivati kella 15ks Sõru. Kella 18:00 vallutati Tohvri (Hindu) rannakaitsepatarei nr 44, patarei vallutamisel üles näidatud vapruse ja oma üksuse hea juhtimise eest pälvis Rüütliristi ülemleitnant Hans-Gotthard Pestke.

Tohvri patarei üks suurtükipositsioon koos laskemoonahoidlaga lasti taganevate nõukogude vägede poolt õhku või hävitati Saksa lennuväe pommitabamusega.

Vaata ka 
 Sõjategevus Eestis 1941. aastal#Sõjategevus Lääne-Eesti saartel

Viited 

Hiiu maakonna militaarehitised
Hiiumaa vald
Eesti Teises maailmasõjas
Balti laevastiku Läänemere rajooni rannakaitse
Saarjõe maastikukaitseala

Saarjõe maastikukaitseala on maastikukaitseala Viljandi, Järva ja Pärnu maakonnas. Kaitseala kaitse-eesmärk on kaitsta muu hulgas sealseid jõgesid ja ojasid, lamminiite, allikasoid, vanu loodusmetsi, soometsi. Kaitseala pindala on 1751,6 ha.

Kaitseala moodustati 2006.

Viited

Välislingid

Eesti maastikukaitsealad
Struuga maastikukaitseala

Struuga maastikukaitseala on maastikukaitseala Ida-Viru maakonnas Alutaguse vallas. Kaitseala kaitse-eesmärk on kaitsta Narva jõe lähteala vanajõgede (struugade) ja luhtade elustikku ning rändlinnuliikide elupaiku. Kaitseala pindala on 1250,9 ha.

Kaitseala moodustati 2007.

Viited

Välislingid

Eesti maastikukaitsealad
Alutaguse vald
DigiDoc

DigiDoc (Digital Document) on Eestis failivorming avaliku võtme krüptograafial põhinevate digitaalsignatuuride ja krüpteeritud failide kogumi hoidmiseks. Vormingu kujundas Riigi Infosüsteemi Amet.

Vaata ka
 Digitaalallkiri

Välislingid
 DigiDoci kasutamise abivideod, RIA Youtube'i kanal, 6. august 2019
 Digidoc kodulehekülg

Failivormingud
Hugo Nigol

Hugo Nigol (sündinud 6. augustil 1927 Harku vallas Harjumaal) oli eesti jääpurjetaja.

Nigol saavutas jääpurjetamises monotüüp XV klassis 1962. aasta NSV Liidu meistrivõistlustel kulla, 1958–1960 hõbeda ja 1964 pronksi.

Aastal 1962 oli Nigol monotüüp XV klassis Nõukogude Liidu edetabelis esikohal ning võitis ka 1962. aasta Eesti meistrivõistlused jääpurjetamises.

Purjetamises tuli Nigol M-klassis 1952 soodimehena ja 1955 roolimehena Eesti meistriks.

Viited

Välislingid 

 Biograafia "Eesti spordi biograafilise leksikoni" veebiversioonis

Eesti purjetajad
Eesti jääpurjetajad
Sündinud 1927
Neippergi krahvkond

Neipperg, endine Püha Rooma keisririigi krahvkond ja mediatiseeritud krahvlik suguvõsa.

Neippergid põlvnevad Schweigerni Bertilost (1120) Niberchi Reingebodusest (mainitud 1. augustil 1241), krahvid alates 5. veebruarist 1726 ja otse keisrile alluvad Švaabi riigikrahvid alates 1766. aastast. Neippergi krahvkond mediatiseeriti 1806. aastal Württembergi poolt, Neippergi krahvid olid alates 1819. aastast Württembergi ülemkoja pärilikud liikmed. Neippergid olid 1530. aastast luterlased, kuid krahv Wilhelm Reinhard naasis katoliku usku 1717. aastal.

Neippergide peamine valdus on Schwaigern praegusel Baden-Württembergi liidumaal. Neipperg-Schwaigerni pealiinist eraldusid Neipperg-Adelshofen (1520–1708), Neipperg-Klingenberg (1652–1672) ja Neipperg-Streichenberg (1581–1649), mis surid kõik välja ja nende valdused läksid tagasi pealiinile. 

Tuntuim Neipperg on Adam Adalbert (1775–1829), endise Prantsusmaa keisrinna Marie-Louise'i abikaasa. Nende järglased kandsid Montenuovo krahvi ja 1864. aastast vürsti tiitlit, kuid surid meesliinis välja 1951. aastal.

Neippergi krahvid alates 1726. aastast:
1726–1774 Wilhelm Reinhard (1684–1774)
1774–1792 Leopold (1728–1792)
1792–1829 Adam Adalbert (1775–1829)
1829–1865 Alfred (1807–1865)
1865–1897 Erwin (1813–1897)
1897–1919 Reinhard (1856–1919)
1919–1947 Anton Ernst (1883–1947)
1947– Josef Hubert (sündinud 1918)
päruskrahv Karl Eugen (sündinud 1951)
Pobifo revüü

"Pobifo revüü" oli Eesti Raadio muusikasaadete sari aastatel 1968–1969. Pealkiri oli lühend sõnadest "pop-, biit- ja folk-biitmuusika".

Esimene 25-minutine saade oli eetris Vikerraadios kolmapäeval, 22. mail kell 18.35, teemaks prantsuse pop- ja biitmuusika. 

Algul üle kahe nädala eetris olnud saated hakkasid alates 31. juulist toimuma igal kolmapäeval. Ühtekokku tehti 1968. aastal 27 saadet. 
Saatejuht oli Jüri Lina ja toimetaja Jüri Roomere.

Arhiivisaated

Raadiosaated
 Pobifo revüü nr. 13 18. septembril 1968. 1. saade biitmuusika ajaloost
 Pobifo revüü nr. 14 25. septembril 1968. Soome ansambel Ernos
 Pobifo revüü nr. 17 16. oktoobril 1968. 2. saade biitmuusika ajaloost. The Beatles

Eesti raadiosaated
Sadio Mané

Sadio Mané (sündinud 10. aprillil 1992 Sédhious) on Senegali jalgpallur, kes mängib äärepoolkaitsja või ründajana Saksamaa Bundesliga klubis Müncheni Bayern ja Senegali jalgpallikoondises.

Klubikarjäär 
Aastatel 2014–2016 mängis Mané Southamptoni ridades. 2015. aastal püstitas Mané Premier League'i rekordi, kui lõi 6:1 võidumängus Aston Villa vastu liiga kiireima kübaratrikki (kolm väravat 176 sekundi jooksul).

Hooajal 2016–2017 valiti ta Premier League'i hooaja sümboolsesse koosseisu. 2017. aastal valiti ta Liverpooli aasta mängijaks.

UEFA Meistrite Liiga hooajal 2017–2018 lõi ta kokku kümme väravat, sealhulgas finaalis Madridi Reali vastu. Lisaks lõid sel hooajal Liverpooli särgis Meistrite Liigas vähemalt kümme väravat ka Mohamed Salah ja Roberto Firmino, millega sai Liverpool esimeseks klubiks Meistrite Liiga ajaloos, kus ühe klubi kolm mängijat on Meistrite Liiga ühe hooaja jooksul löönud kümme väravat.

Hooajal 2018–2019 lõi ta Inglismaa kõrgliigas 22 väravat, jagades Pierre-Emerick Aubameyangi ja Mohamed Salah'ga liiga suurima väravaküti tiitlit. Samal hooajal valiti ta ka Premier League'i hooaja sümboolsesse. Lisaks võitis ta 2018–19 Liverpooliga Meistrite Liiga. Järgmisel hooajal tuli ta Liverpooliga Inglismaa meistriks.

Juunis 2022 liitus Sadio Mané Saksamaa Bundesliga klubiga Müncheni Bayern.

Koondisekarjäär 
2012. aasta suveolümpiamängude olümpiaturniiril kuulus ta Senegali olümpiakoondisse. Ta kuulus Senegali koosseisu kõigis kolmes alagrupimängus ja veerandfinaalis Mehhikoga, kellega kaotati 2:4 ja langeti edasisest turniirist välja.

Esimese värava Senegali koondise särgis lõi ta 2. juunil 2012 MM-i valikmängus Libeeria vastu.

2018. aasta maailmameistrivõistluste teises alagrupimängus lõi ta värava Jaapani vastu.

2019. aastal võitis ta Aafrika rahvaste karikavõistlustel hõbemedali ja valiti samuti turniiri sümboolsesse koosseisu. Ta on kuulunud Senegali koondisse ka 2015. ja 2017. aasta Aafrika rahvaste karikavõistlustel.

Saavutused
Salzburgi Red Bull
Austria Bundesliga: 2013–14
Austria karikas: 2013–14
Liverpool
Premier League: 2019–20
UEFA Meistrite Liiga: 2018–19
UEFA Superkarikas: 2019
Klubide maailmameistrivõistlused: 2019

Viited

Välislingid 

 Profiil Liverpool FC kodulehel

Senegali jalgpallurid
FC Metzi mängijad
Salzburgi Red Bulli mängijad
Southampton FC mängijad
Liverpool FC mängijad
Müncheni Bayerni mängijad
Premier League'i mängijad
Bundesliga mängijad
Sündinud 1992
Brighton & Hove Albion FC

Brighton & Hove Albion Football Club on Inglismaa jalgpalliklubi. Klubi kodustaadioniks on alates 2011. aastast Falmer Stadium, mis mahutab 30 750 pealtvaatajat. Klubi on asutatud 1901. aastal.

Hooajal 2017–18 mängis klubi esmakordselt Premier League'is. Enne seda mängis klubi Inglismaa kõrgliigas aastatel 1979–1983. 1910. aastal võideti FA Community Shield, 1983. aastal kaotati Inglismaa karikavõistluste finaalis Manchester Unitedile.

Praegune koosseis 
Seisuga 1. veebruar 2022

Viited

Välislingid 
 Ametlik koduleht

 
Premier League'i klubid
Ricotta juust

Ricotta on Itaalia vadakujuust, mida valmistatakse lamba-, lehma-, kitse- või pühvlipiimast. Nagu teisigi vadakujuuste, valmistatakse seda koaguleerunud valkudest, mis sisaldavad albumiini ja globuliini. Rahvusvahelises piimatoodete liigituses kuulub ricotta värskete, valmitamata vadakujuustude kategooriasse.

Ricotta valmistamine  
Juustu valmistamise esimeses etapis eraldatakse piimast või rõõsast koorest valkude kalgendumisel tekkiv vadak. Ricotta-valk tekib, kui vadakul lastakse käärimisel happeliseks muutuda (lastes sel seista 12–24 tundi toatemperatuuril). Seejärel kuumutatakse happeline vadak keemistemperatuuri lähedale. Madala pH ja kõrge temperatuuri kooslus denatureerib valgu, mistõttu see sadestub peene kohupiimana. Kalgendunud juustumassi kasutab juustumeister kodujuustu või mozzarella valmistamiseks, vadakust aga tehakse ricotta't. Viimane on kodujuustust mõnevõrra kuivem, pehmema teraga ja kergelt magusa maitsega. Kuna ricotta'le lisatakse hiljem piimarasva, võib selle rasvasus olla küllaltki kõrge.

Ajalugu  
Ricotta tähendab kaudses tõlkes ‘ülekuumutatud’. Itaalias on kõrgel tasemel juuste valmistatud juba väga pikka aega ning juustu valmistamisega tekkis ka palju vadakut.
Teadaolevalt valmistati esimest korda vadakut kogemata, kui kergelt hapnenud vadakut otsustati veel kord kuumutada. Happeline keskkond ja temperatuur soodustasid vadakuvalkude sadenemist. Saadud valgumass tuli vaid kokku koguda ja nõrutada ning nii sündiski esmane ricotta. Algul valmistati Itaalias ricotta't peamiselt lambapiima vadakust, hiljem hakati kasutama ka teisi piimu.

Ricotta tootmine ulatub pronksiaega. Värskeid hapendatud koaguleeritud juuste valmistati keramilistes piimakeedu nõudes täispiimast. Piimanõude disain oli selline, et piim ei saaks üle keeda. Hiljem hakkasid juustumeistrid kasutama uut retsepti, mis põhines ka tänapäeval kasutataval vadakul. Tänapäeval on ricotta populaarne Vahemere köögis, kuid seda valmistatakse ka Eestis. Eestis müüakse nii klassikalist ricotta't kui ka ricotta-kohupiima, -pastat ja -kreemi (magusat, magedat ja õrnsoolast).

Ricotta laagerdamine 
Kui värsket ricotta't edasi töödelda, saab juustuvariante, millel on palju pikem säilivusaeg. Nende valmistamiseks soolatakse, küpsetatakse, suitsutatakse või kääritatakse riccota't edasi.

 Ricotta salata on pressitud, soolatud, kuivatatud ja laagerdunud. See on piimjasvalge ja tahke ning seda kasutatakse riivimiseks.
 Ricotta infornata valmistamiseks pannakse suur kogus pehmet riccota't ahju, kuni tekib õrn pruun koorik. Toode on populaarne Sardiinias ja Sitsiilias.
 Ricotta affumicata tootmiseks pannakse suur kogus pehmet ricotta't suitsuahju, kuni tekib hall koorik. Lõpuks saab juust puidu lõhna, tavaliselt tamme või kastanipuu. Friuli piirkonnas kasutatakse pöögipuitu ning lisatakse kadakamarju ja maitsetaimi.
 Ricotta forte't valmistatakse lehma-, kitse- või lambapiima-ricotta'st. See laagerdub kuni aasta ning sellele lisatakse soola. Lõpptulemus on pehme pruun kreemjas mass, millel on väga pikantne maitse.

Viited

Välislingid
 Ricotta 
 What is ricotta? 
 Ricotta
 Ricotta Cheese

Juust
Tallinna Tootmiskoondis RET

Tallinna Tootmiskoondis RET oli Eesti NSV elektroonsete mõõteriistade ja raadiovastuvõtjate tootmise ja väljatöötamise alal tegutsenud 1970. aasta paiku moodustatud ettevõtete koondis, mis koosnes Tallinnas asuvast tehasest Punane RET, Tallinna Raadio-Elektroonika Konstrueerimisbüroost (TREKB) ja Jõhvi tehasest.

Toodangu põhiosa moodustasid analoogvoltmeetrid, mille tootmisel oli tehas NSV Liidu juhtiv ettevõte.

Tuntumad tooted olid tehases Punane RET valmistatud raadiovastuvõtjad Estonia, mille mudel Estonia-2 sai 1958. aastal Brüsselis toimunud maailmanäitusel Expo-1958 kuldmedali.

Tehas oma ligi 3000 töötajaga moodustas põhilise osa tootmiskoondisest. 

Koondise Jõhvi tehas oli tegelikult põhitehase tsehh, kus alguses toodeti RET-i valjuhääldeid, hiljem aga transformaatoreid ja teisi elektromehaanilisi komponente.

Eesti endised ettevõtted
Eesti tööstus
Želva

Želva (varem Paželviai) on alev Leedus Ukmergė rajoonis, Želva valla halduskeskus.

Alevis on gümnaasium, Ukmergė kunstikooli filiaal, postkontor ja raamatukogu. Vaatamisväärsusteks on sünagoog, 1892. aastal ehitatud Želva kirik ja Paželviai linnamägi.

Ajalugu

Želva alevi ja Paželviai küla vahel asub Paželviai linnamägi, mis oli kasutusel I aastatuhandel eKr ja I aastatuhande algul pKr. Linnamäe pikkus on 55, laius 20 meetrit, ka on see 20 meetri kõrgune. Sealse kultuurikihi paksus on ligi 60 cm. Linnamäe jalamil asus ka väike muinasasula. Sealsed leiud on hoiul Vytautas Suure sõjandusmuuseumis ja Leedu Rahvusmuuseumis.

Asulat on kirjalikes allikates esimest korda mainitud 1343. aastal Antazelve nime all. 1500. aastal mainiti esmakordselt sealset Moriconidele kuulunud mõisa. Aastal 1586 läks asula Vilniuse jesuiitide kolleegiumi valdusesse.

Paželviaist sai alev XVII sajandi alguses. Esimese kiriku ehitasid sinna jesuiidid aastal 1753, ent kaks aastat hiljem põles see maha. Juba samal aastal valmis uus kirikuhoone. See põles maha aastal 1881, praegune hoone valmis aastal 1892. Tsaariajal oli alevi venekeelne nimekuju Позельва. XIX sajandi keskpaigas kujunes alev tähtsaks hobusekauplemise kohaks.

XX sajandi alguses võeti Paželviai asemel kasutusele tänapäevane nimekuju Želva. 1922. aastal sai sealsest kirikust kihelkonnakirik. 1926. aastal sündis seal Nobeli keemiaauhinna (1982) laureaat Aaron Klug. 1939. aastal elas alevis ligi 400 juuti. II maailmasõja ajal hukati kõik alevisse elama jäänud juudid (60 inimest). Nõukogude perioodil rajati alevisse hobusekasvatus, 1979. aastal valmis sealne hipodroom.

Elanikkond

Viited

Välislingid 

Alev portaalis vietoves.Lt

Ukmergė rajoon
Leedu alevid
Žemaitkiemis

Žemaitkiemis on alev Leedus Ukmergė rajoonis, Žemaitkiemis valla halduskeskus. Alev asub Siesartise jõe lähistel.

Alevis on põhikool ja postkontor. Vaatamisväärsuseks on aastal 1902 ehitatud Žemaitkiemise kirik.

Ajalugu

XV sajandil rajasid Radziwillid Žemaitkiemise kõlla mõisa, mis läks aastal 1581 jesuiitide valdusesse. Aastal 1586 rajasid jesuiidid Semeniškise külla kiriku, mille juurde kujunes praegune alev. Aastal 1716 ehitati vana asemele uus kirikuhoone, mille jurues aastal 1777 hakkas tegutsema kihelkonnakool.

Tsaariajal kandis alev venekeelset nimekuju Жмуйдки. Aastal 1892 alev põles; tules hävis ka kirik. Võimud leidsid, et selle asemele tuleks ehitada õigeusu kirik, ent Želva kogudus ostis kiiresti maatüki ära ja alustas ehitust, hoone valmis aastal 1902. Sealne vaimulik M. Gulbinas küüditati taolise tembu eest Kaluugasse. Luba kiriku taastamiseks saadi alles aastal 1896, mil valitsus leidis, et põlenud kirikute taastamine ei ole riigi huvidega vastuolus.

Kliepšiai külla langes aastal 1933 meteoriit massiga 7,3 kg. See sai alevi järgi nimeks Žemaitkiemise meteoriit.

Elanikkond

Viited

Välislingid 

Alev poola geograafilises sõnastikus
Alev portaalis vietoves.Lt

Ukmergė rajoon
Leedu alevid
Tõnis Noevere

Tõnis Noevere (sündinud 16. detsembril 1989) on eesti trummar ja muusikamänedžer.

Ta on mänginud ansamblites Goresoerd, Cantilena ja teistes metal-muusikaprojektides. Alates 2017. aastast on ta ansambli Metsatöll trummar.

13. veebruaril 2019 sündis tütar Keira. 
Metsatöll
Eesti trummarid
Eesti muusikamänedžerid
Sündinud 1989
Georg Hackenschmidti raamatuauhind

Georg Hackenschmidti raamatuauhind on Eesti Olümpiaakadeemia ja Eesti Spordi- ja Olümpiamuuseumi 2011. aastal asutatud auhind, mille eesmärk on propageerida ja esile tõsta eestikeelset spordikirjandust. Auhinnaga kaasneb aukiri, auhinnaskulptuur ja Eesti Olümpiakomitee rahastatav rahaline preemia.

Georg Hackenschmidti raamatuauhinna auhinnaskulptuuri autor on Jass Kaselaan, kes on ise oma töö kohta öelnud: “Raamatut kandev jõumees – lihtne, üheselt mõistetav, väljendamaks keha ja vaimu harmooniat ning Georg Hackenschmidti karjääri nii kirjamehe kui sportlasena."

Auhinnaskluptuur on valminud Kenneth Gorschkowi ning Viktor Palango omaste Eesti Spordimuuseumile tehtud annetuse toel.

Laureaadid
2011 Valter Heuer "MEIE KERES"
2012 Vahur Kalmre "KOLM KIRSIPUUD"
2013 Gunnar Press "HÄRRA SPORTLANE VILJAR LOOR"
2014 Mart Poom, Indrek Schwede  „MART POOM. MINU LUGU“
2015 Mait Riisman „VEEPALLUR“
2016 Vahur Kalmre „TARTU ROCK! TARTU ROCK! Ühe korvpallimeeskonna lugu“
2017 Märt Roosna „TERAVA KEELEGA. Avo Keele ja Eesti võrkpallimeeskonna lugu“
2018 Kaarel Antons, Kalle Voolaid "EESTI SPORDI LUGU"
2019 Erik Terk "Mehed teisel pool malelauda"
2020 Ivar Jurtšenko "Inimene või masin: Riho Suun ja suurmeistrite plejaad"

Viited

Eesti spordikirjandus
Eesti spordiauhinnad
Tallinna Raadio-Elektroonika Konstrueerimisbüroo

Tallinna Raadio-Elektroonika Konstrueerimisbüroo (TREKB) oli tehase Punane RET konstrueerimisbüroo baasil 1959. aastal moodustatud elektroonsete mõõtevahendite ja raadiovastuvõtjate projekteerimise ja eksperimentaalse ehk katsetootmise ettevõte.

Algselt Eesti NSV Rahvamajanduse Nõukogu alluvuses oleva ettevõttena sai TREKB sellise NSV Liidu keskvõimust ja ministeeriumidest suhteliselt sõltumatu ettevõttena tegutseda vaid umbes 10 aastat. Üleliiduliste ministeeriumide alluvusele põhinevale korrale tagasiminekul ühendati TREKB uuesti tehasega RET, kuigi vormiliselt nüüd Tallinna Tootmiskoondise RET koosseisus. 

TREKB oli Koondise RET jaoks põhiline uute toodete väljatöötaja, kuigi üksikute toodete väljatöötajateks olid ka mõned teised Ülelliidulise Sidevahendite Tööstuse Ministeeriumi (MПCC) projekteerimisasutused. Selline olukord püsis kuni Eesti taasiseseisvumiseni. 

TREKB direktoriks oli Viktor Ett ja Harry Põdra. Peainseneriks olid Enn Parve ja Vello Klanberg.

Osakondade juhatajateks olid Valev Kukk, Sergejev, Rein Kalmin, Osvald Sulu jt.

TREKB-s on töötanud mitmed tuntud Eesti insenerid, leiutajad ja teadlased: Toom Pungas (vahelduvpinge täppismuundurid ja mõõtedetektorid), tehnikateaduste doktor Leonid Volgin, Rein Kipper (alalispinge mikrovoltmeeter), Olev Märtens, Mehis Pilv, Jüri Raudsepp (radioolad) jpt.

Maksimaalne töötajate arv oli üle 500.

Alates 1960ndatest aastatest oli TREKB põhiline partner TPI-s läbi viidud elektroonika ja raadiotehnika alaste uurimistööde osas, eriti aga just siis loodud Elektrotehnika teaduskonna kateedritele nende poolt lepingulistel alustel teostatud teaduslike uurimistööde ja arendustööde osas. Sellel koostööl oli oma osa TREKB poolt uute transistoridel ja mikroskeemidel põhinevate toodete väljatöötamise juures. 

Koostööd soodustas asjaolu, et paljud TREKB töötajad olid saanud erialase hariduse TPI-s. See koostöö nõrgenes kui Tootmiskoondis RET hakkas seda ise kureerima, lähtudes Tootmiskoondise huvidest.

TREKB likvideeriti 1990. aastate keskel majanduslikel põhjustel pärast Koondise RET peaettevõtte – tehase RET tegevuse lõppemist.

Eesti endised ettevõtted
Eesti tööstus
Saaremaa VK

Saaremaa VK on aastatel 2017-2021 Saaremaal tegutsenud Eesti võrkpalliklubi.

Ajalugu
Kohe esimesel aastal võideti Võrkpalli Balti liiga, Eesti meistrivõistlused ning Eesti karikavõistlused.

Saaremaa VK on esimene Eesti võrkpalliklubi, mis on teeninud preemia eurosarjas.

4. ja 5. märtsil 2020 Saaremaal peetud kaks võrkpalli eurosarja Challenge Cupi veerandfinaali, kus Saaremaa VK vastaseks oli Powervolley Milano, on seotud ka 2020. aasta koroonaviirushaiguse pandeemiaga Eestis.

2020/21 hooaja lõpus sattus Saaremaa VK raskustesse ning hooajaks 2021/22 ei saadud enam meeskonda kokku.

Peatreenerid läbi aastate

Tulemused

Viited

Välislingid
Saaremaa VK volleybox.net

Saaremaa
Eesti võrkpalliklubid
Kuressaare sport
Tere Tennisekeskus

Tere Tennisekeskus on Tallinnas aadressil Sõjakooli tänav 10 asuv tennisekeskus.

Välislingid
 http://www.goldenclub.ee/tennis/tere-tennisekeskus-2-2/
 http://www.goldenclub.ee/fitness__trashed/galerii/tere-tennisekeskuse-galerii/

Eesti tennis
Tallinna spordiehitised
Kohtla-Järve Spordikeskuse jäähall

Kohtla-Järve Spordikeskuse jäähall on Kohtla-Järve Spordikeskuses asuv jäähall. Seal on 700 istekohta.

Jäähall on Eesti jäähokiklubi HC Everest koduväljak.

Eesti spordihallid
Kohtla-Järve sport
Laive Poska

Laive Poska (sündinud 24. märtsil 1964 Türil) on eesti sporditegelane.

Ta lõpetas 1982 TSIK-i Otepää filiaali ning on õppinud TLÜ-s rekreatsioonikorraldust; tema lõputöö teema oli "20 aastat Eesti Eriolümpiat". 

Poska on olnud Eesti Eriolümpia MTÜ asutaja (1989), treener ja rahvuslik direktor ning Eesti Suusamuuseumi üks asutajaid. 

Töötanud Otepää linnavalitsuses humanitaarnõunikuna, olnud Otepää linnavolikogu kultuurikomisjoni liige ja Otepää valla kultuurijuht.

Tunnustused

 Rahvusvahelise Eriolümpia teeneteplaat (2009)
 Otepää linna aukodanik (2009).

Isiklikku 

Tema isa on jalgrattatreener ja sporditegelane Heino Poska (1940–), tema abikaasa oli Fjodor Koltšin. 

Eesti sporditegelased
Sündinud 1964
John Morgan

John Morgan (1688 – 1733 või 1734), Walesi poeet
 John Morgan (1735–1789), USA arst
 John Morgan (1806–1865), Uus-Meremaa misjonär
 John Morgan (1822 või 1823 – 1885), briti kunstnik
 John Morgan (1886–1957), anglikaani piiskop
 John Morgan (1930–2004), Kanada koomik
 John Morgan (1943–2006), golfimängija
 John Morgan (1946–...), USA matemaatik
 John Morgan (1967–...), USA majandusteadlane
 John Morgan, ujuja

 John Minter Morgan (1782–1854), kirjanik ja filantroop
 John Hunt Morgan (1825–1864), kindral USA kodusõjas
 John Pierpont Morgan (1837–1913), investeerimispankur
 John Pierpont Morgan juunior (1867–1943), pankur ja filantroop
 John Adams Morgan (1930–...), purjetaja
 John Henry Morgan (1945–...), filosoof
 John Robert Morgan (1950–...), klassikaline filoloog
Jüri-Karl Seim

Jüri-Karl Seim (sündinud 5. augustil 1951 Stockholmis) on eesti insener.

Ta lõpetas aastal 1978 Uppsala Ülikooli.

Ta on olnud Eesti raudteeinspektsiooni peadirektor.
Ta on töötanud Rootsis raudteesüsteemis ning olnud Eesti Vabariigi Valitsuse nõunik aastatel 1991 ja 1992.

Autasud 
2006. aasta veebruaris andis President Arnold Rüütel talle Riigivapi V klassi teenetemärgi.

Isiklikku
Tema isa on Jüri Seim, ema Mall Seim ja vend Jaan Seim.

Viited

Välislingid
http://isik.tlulib.ee/index.php?id=2057

Eesti insenerid
Eestlased Rootsis
Riigivapi V klassi teenetemärgi kavalerid
Sündinud 1951
Anne Daniel-Karlsen

Anne Daniel-Karlsen (sündinud 1962) on eesti psühhiaater.

Ta lõpetas 1986. aastal Tartu Riikliku Ülikooli arstiteaduskonna pediaatrina.

Ta on olnud Tartu Maarja Kooli juhataja aastail 1993–1997.

Tunnustused
2001 Eesti Punase Risti IV klassi teenetemärk
2017 Zonta auhind
2020 Tiina Kallavuse nimeline piirinihutaja auhind

Välislingid
Ööülikooli saates koos Marju Lepajõega

Eesti psühhiaatrid
Tartu Ülikooli arstiteaduskonna vilistlased‎
Eesti Punase Risti IV klassi teenetemärgi kavalerid
Sündinud 1962
Darja Saar

Darja Saar (sündinud 13. juunil 1980 Sinimäel) on endine ETV+ peatoimetaja, Eesti iluvõimleja ja sporditegelane ning meediajuht ja produtsent.

Elulugu 
1987–1994 õppis Semej 19. keskkoolis (Kasahstan) ning lõpetas 1998 Narva Kreenholmi Gümnaasiumi. Seejärel õppis 1998–2008 Tallinna Ülikooli riigiteaduste instituudis ja kaitses sotsiaalteaduste magistri kraadi tööga "Fokuseerivate sündmuste roll valdkonnapoliitika kujundamisel". 2010 lõpetas Eesti Diplomaatide Kooli.

Oli 2003–2004 Eesti eksami- ja kvalifikatsioonikeskuse lektor (kursused "Eesti valitsemisstruktuurid", "Kohalik omavalitsus"); 2005–2006 Tallinna Ülikooli Riigiteaduste instituudi projekti "Nordic-Baltic-Russian PhD Network of Democratic Governance" projektijuht. Töötanud 2003–2008 Eesti Poksiliidu peasekretärina. Aastatel 2009–2010 oli ta Spordikoolituse ja -Teabe Sihtasutuse projektijuht. 

Aastatel 2010–2015 oli ta SA Entrum juhatuse liige, tegevjuht ja Eesti Energia noorte ettevõtlikkuse arenguprogrammi ENTRUM eestvedaja.

Aastatel 2015–2018 oli ta telekanali ETV+ peatoimetaja.

2018–2019 tegutses moebrändide eksperimentaalplatvormi Creative Narva projektijuhina. PÖFF Industry TV Beats Forum projektijuhina ja ajakirja JANA peatoimetajana. 

Alates 2019 PÖFF kõrvalfestivali KinoFF peaprodutsent ja programmijuht.

Multimeediasarja "Poleteli!" produtsent ja saatejuht (2014–2015), komöödiasarja "Lasnagorsk" tegevprodutsent (2018), Balti riikide talendisaate "Bravo!" peaprodutsent (2018–2019). 

2006–2015 Eesti Olümpiaakadeemia juhatuse liige. Alates 2013 Eesti Ettevõtlike Naiste Assotsiatsiooni (BPW Estonia) liige ja alates 2017 Narva loomeinkubaatori OBJEKT nõukogu liige.

Tunnustus 

 2019 Tallinna Ülikooli sajandi vilistlane
 2013 Eesti Ettevõtlike Naiste Assotsiatsiooni tiitel "Aasta noor naisettevõtja 2013"
 2013 Eesti Kaubandus-Tööstuskoja III klassi aumärk
 2012 Lastekaitse Liidu ja Õpilasesinduste Liidu noortefoorumi "101 last Toompeale" tiitel "Aasta lapsesõbralik ühiskonnategelane"

Spordisaavutused 
Kahekordne Eesti meister rühmkavas (1996 ja 1997). Eesti koondise liige. 

Aasia MV juunioride 4. koht rühmkavas 1994 (Seoul, Lõuna-Korea). Kasahstani juunioride koondise liige.

Välislingid 
 Biograafia ESBL-is

Eesti ajakirjanikud
Eesti iluvõimlejad
Eesti sporditegelased
Sündinud 1980
Jüri Täht

Jüri Täht (sündinud 26. mail 1930 Tartus) on eesti tšellist.

Noorus 

Ta alustas tšelloõpinguid Viljandis. 1941. aastal emigreerus perega Saksamaale. Seal jätkas ta tšelloõpinguid kohaliku õpetaja juhendamisel. Eesti tšellist tuli 12-aastasena Stuttgardis toimunud muusikavõistlusel oma vanuserühmas esimesele ja üldarvestuses teisele kohale. Ta lõpetas 1947. aastal Geislingeni gümnaasiumi. Seejärel õppis ta aastatel 1948-1950 Stuttgardi muusikakõrgkoolis. 1951. aastal emigreerus Ameerika Ühendriikidesse.

Karjäär Ameerika Ühendriikides 

1958. aastal omandas ta Manhattani muusikakoolis magistrikraadi. Muu hulgas mängis ta Don Shirley Trios, kellega ta tegi ringireise Põhja-Ameerikas ning asendas tšelliste Radio City Music Hallis. 

Ta on olnud laval koos Marlene Dietrichiga. Ta töötas muusikaliorkestrites Broadwayl ning Ameerika Hääle eestikeelsete saadete toimetuses.

Ta on filmi "Roheline raamat" kõrvaltegelase prototüüp.

Isiklikku 
Tema abikaasa on Carmen Täht, kelle isa oli Tartu Muusikakooli rajaja August Nieländer.

Viited

Välislingid 
 Margit Kilumets. "Jüri Täht: ma ei tea, miks nad "Rohelises raamatus" minust venelase tegid" ERR kultuur, 25. jaanuar 2019

Eesti tšellistid
Sündinud 1930
Pooljuhtseadised ja nende kasutamine

"Pooljuhtseadised ja nende kasutamine" on Harry Tani ja Enn Velmre koostatud raamat, mis ilmus 1967. aastal Tallinnas kirjastuse Valgus väljaandel.

Üldiseloomustus 
See on seni praktiliselt ainus eestikeelne pooljuhtelektroonikat käsitlev ja laiemalt tutvustav raamat, millest on ilmunud ka kordustrükke.

Raamatus on erakordselt täpselt esitatud paljude pooljutseadiste karakteristikud ja tunnusjooned, mis on autorite endi poolt mõõdetud. Toodud on nende matemaatilised mudelid. Selle poolest paistab raamat silma kogu maailmas välja antud analoogiliste väljaannete seas, seda isegi veel rohkem kui pool sajandit tema väljaandmise järel.

Väga hea on ka raamatu graafilise osa teostus. Seetõttu ei ole raamat siiani minetanud oma väärtust õppevahendina elektroonika ja sellega seotud erialade omandamisel, ja mõnedel juhtudel ka praktilises inseneritöös.

Raamat on saadaval ka pdf-faili kujul.

Sisukord 

Eessõna.
Sissejuhatus.
 1.  Tahke keha elektrijuhtivus.
 2.  Kontaktnähtused pooljuhis.
 3.  Pooljuhtdioodid.
 4.  Eritüüpi pooljuhtdioodid.
 5.  Transistori tööpõhimõte.
 6.  Transistori staatilised karakteristikud.
 7.  Transistor lineaarses võimendusrežiimis.
 8.  Transistor lülitusrežiimis.
 9.  Transistori soojusrežiim.
10. Mitmesuguseid transistoritüüpe ja nende omadusi.
11. Transistori rakendusi.
12. Teisi levinumaid pooljuhtseadiseid.
Lisad (1...9).
Kasutatud kirjandus.(54 nimetust)
Kasutatud tähised.
Aineregister.

Viited
Nikki Haley

Nimrata Haley (neiupõlvenimega Randhawa; sündinud 20. jaanuaril 1972) on Ameerika Ühendriikide poliitik ja diplomaat, kes oli aastatel 2011–2017 116. Lõuna-Carolina kuberner ning aastatel 2017–2018 29. Ameerika Ühendriikide suursaadik ÜRO-s. Varem on ta olnud ka Lõuna-Carolina Esindajatekoja liige. Haley oli esimene Lõuna-Carolina naiskuberner.

2012. aasta Ameerika Ühendriikide presidendivalimistel peeti Haleyt üheks võimalikuks vabariiklaste presidendikandidaadi Mitt Romney valikuks asepresidendi ametikohale, kuid Haley ütles intervjuus meediale, et keeldub kõikidest analoogsetest pakkumistest, sest soovib jätkata tööd kubernerina. 23. novembril 2017 määras president Donald Trump Haley Ameerika Ühendriikide suursaadikuks ÜRO-s.  25. jaanuaril 2017 kinnitas Ameerika Ühendriikide Senat Haley ametisse 96 poolt- ja 4 vastuhäälega. 9. oktoobril 2018 teatas Haley, et astub 2018. aasta lõppedes ametist tagasi.

2016. aastal valiti Haley ajakirja Time poolt 100 kõige mõjuvõimsama inimese hulka.

Isiklikku 
Tema abikaasa on (aastast 1996) Michael Haley. Neil on kaks last.

Viited

Välislingid 

 Nikki Haley tutvustus. Ameerika Ühendriikide esindus ÜRO juures
 Nikki Haley Twitteris

Ameerika Ühendriikide poliitikud
Ameerika Ühendriikide diplomaadid
Donald Trumpi valitsuskabineti liikmed
Lõuna-Carolina kubernerid
Keeletoimetamistalgud

Keeletoimetamistalgud on artiklite keeletoimetamise võistlus eestikeelses Vikipeedias. Osaleda võivad kõik, mitte ainult kutselised keeletoimetajad.

Seni on võistlus toimunud viis korda. Auhindu on välja pannud Tartu Hansa Rotary Klubi, eriauhinnad on tulnud Tartu Ülikooli Miljon+ projektilt. 2020. ja 2021. aastal andis MTÜ Wikimedia Eesti auhinna parimale uuele tulijale. 2021. aastal tunnustas kommunikatsioonibüroo Past ja Partnerid tunnustusmüksuga neljanda koha saajat.

Talguid korraldavad Tartu Ülikool, Eesti Keeletoimetajate Liit ja MTÜ Wikimedia Eesti ning need algasid Vikipeedia edendamise projekti Miljon+ osana. Talguid toetab Haridus- ja Teadusministeerium.

Vikipeedia keeletoimetamistalgud ja selle eestvedaja Ann Siiman pälvisid tiitli aasta keeletegu 2021.

Võitjad

Vaata ka
 Vikipeedia:Keeletoimetamistalgud

Viited

Välislingid 

 "Intervjuu: Sirli Zupping Vikipeedia keeletoimetamistalgutest" KUKU taskuhääling, 11. detsember 2017
 "Talgulised keeletoimetasid üle 700 Vikipeedia artikli" Pressiteade Tartu Ülikooli kodulehel, 15. aprill 2018
 Ann Siiman "Vikipeedia keeletoimetamistalgute algusest" Eesti Keeletoimetajate Liidu aastaraamat 2018
 "Keeletoimetamistalgutel oodatakse Vikipeedia artikleid toimetama" Pressiteade Tartu Ülikooli kodulehel, 7. detsember 2018
 "Intervjuu: Ann Siiman keeletoimetamise talgutest Vikipeedias" Vikerraadio "Vikerhommik", 9. detsember 2018
 Ann Siiman "Teised Vikipeedia keeletoimetamistalgud" Eesti Keeletoimetajate Liidu aastaraamat 2019
 "Algasid kolmandad Vikipeedia keeletoimetamistalgud" Pressiteade Tartu Ülikooli kodulehel, 5. detsember 2019
 "Vikipeedia keeletoimetamistalgud ootavad osalisi" Pressiteade Tartu Ülikooli kodulehel, 3. detsember 2020
 "Eesti Keeletoimetajate Liidu juhatuse liige Ann Siiman räägib Vikipeedia keeletoimetamistalgutest" Eesti Televisiooni "Terevisioon", 7. detsember 2020
 Svea Tarkin "Kolmandad keeletoimetamistalgud" Eesti Keeletoimetajate Liidu aastaraamat 2020
 "Selge vikikeele suunas" Sirp, 30. september 2022
Vikipeedia võistlused
Carlos Jürgens

Carlos Jürgens (sündinud 27. oktoobril 1998 Tartus) on eesti korvpallur.

Jürgens alustas korvpallikarjääri oma sünnikohas Tartus. Ta on Erkmaa Korvpallikooli kasvandik, mänginud G4S Noorteliiga meeskonnas ja 2018. aasta sügisest alustas karjääri USA üliõpilasliigas NCAA Oklahomas Oral Robertsi ülikoolis.

Oma esimesel ülikooliaastal kogus Jürgens Oral Roberts Golden Eagles'i ridades keskmiselt 22,4 minuti jooksul 4,6 punkti, võttis 1,8 lauapalli ja jagas kaaslastele 2 tulemuslikku söötu mängus. Teisel ülikooliaastal võttis Jürgens vaheaasta ehk ta redshirt'is.

2021. aastal sai Carlos Jürgensi kodumeeskond Oral Roberts Golden Eagles USA üliõpilasliiga NCAA kõrgeima divisjoni finaalturniirile, kui oma konverentsi finaalmängus alistati 75:72 North Dakota State Bison. Algviisikus alustanud Jürgens sai mänguaega 36 minutit, mille jooksul viskas ta kaheksa punkti (kahesed 2/6, kolmesed 1/3, vabavisked 1/1), võttis maha enda NCAA-karjääri tippmarki märkivat üheksa lauapalli, andis kaks resultatiivset söötu ning blokeeris ühe vastaste pealeviske.

Viited

Välislingid

 Carlos Jürgens Basket.ee-s
 Veel üks Eesti noorkorvpallur hakkab mängima USA ülikooliliigas, Siim Semiskar, ERR Sport, 10. oktoober 2017.
 Veel üks Eesti noorkorvpallur liitub USA ülikooliga, Ivar Jurtšenko, Delfi Sport, 10. oktoober 2017.
 VIDEO | Maik-Kalev Kotsar sai NCAA-s üllatuskaotuse, Carlos Jürgens esimese võidu, Delfi Sport, 10. november 2018.
 Jürgensi koduülikool võitis, Tassi oma kaotas, Delfi Sport, 20. november 2018.
 Tass ja Jürgens aitasid oma kodumeeskonnad võitudeni, Delfi Sport, 8. veebruar 2019.
 Carlos Jürgens: esimese ülikooliaasta algus oli kultuurišokk, ERR Sport, 2. juuli 2019.
 Jürgens vaheaastast: kuulsad NBA mängijad on sama tee läbi teinud, Anu Säärits, ERR Sport, 28. juuni 2020.

Eesti korvpallurid
Sündinud 1998
Pernova Hariduskeskus

Pernova Hariduskeskus (ka Pärnumaa Keskkonnahariduskeskus) on Pärnus asuv huvikool, mis koondab enda alla huvitegevuse loodus- ja täppisteaduste valdkonnas. Huvikooli alla kuuluvad Loodusmaja, Tehnikamaja ja Motomaja. Lisaks leiab Loodusmajast põneva külastuskeskuse kogu perele.

Pernova Hariduskeskuse ajalugu ulatub aastasse 1948.

2015. aasta suvel sai huvikooli uueks nimeks Pernova Hariduskeskus. Pernova nimi tuleneb Pärnu ajaloolisest nimest Pernau ja ladinakeelsest sõnast nova 'uus'.

2021. aasta märtsis koorusid hariduskeskuse loodusmajas eksootilised liblikad.

2021. aasta aprillis tekkisid akvaariumi kolimisel töötajatel mürgistusnähud.

Viited 

Pärnu koolid
Derby (täpsustus)

Derby või Derbi võib tähendada:
Derby on linn Inglismaal
Derby on linn Lääne-Austraalias
Derby on linn Lõuna-Aafrika Vabariigis
"Derbi" ("The Derby"), Suurbritannias 1895. aastal loodud tummfilm
Derbi, tõuhobuste ratsavõistlused
Derby, sportlik rivaliteet
...
Naiste Balti liiga (jalgpall)

Naiste Balti liiga on Balti riikide naiste jalgpalliklubidele mõeldud turniir, mis esmalt toimus aastatel 2006–2008.

2017. aastast toimub turniir uuesti, mille raames 2 klubi igast riigist (Eesti, Läti, Leedu) peab 4 kohtumist. Iga vastasega kohtutakse ühe korra, sama riigi esindajad omavahel ei mängi. 

2018. aastal osaleb 7 klubi, Balti riikidele lisaks ka üks Valgevene klubi, FC Minsk.

Tulemused

2017
 Gintra Universitetas
 Pärnu JK
 Rīgas FS
 Flora Tallinn
 FK Liepāja
 Žalgiris Kaunas

Vaata ka
Balti liiga (jalgpall)

Viited

Välislingid
Naiste Balti liiga jalgpall.ee

Jalgpalliklubide tiitlivõistlused
Eesti jalgpallivõistlused
Läti jalgpall
Leedu jalgpall
Baltimaade spordivõistlused
Toom Pungas

Toom Pungas (4. juuni 1937 – 26. jaanuar 2011) oli Eesti insener.

Lõpetas Tallinna Polütehnilise Instituudi automaatika ja telemehaanika erialal.

Töötas Tallinna Raadio-Elektroonika Konstrueerimisbüroos (TREKB).

Tema arendustöö ja leiutustegevus on olnud seotud suure täpsusega mõõtealaldite/mõõtedetektorite väljatöötamisega.

Tema kaastöötaja oli Olev Märtens.

Tunnustus

1979 Eesti NSV teeneline leiutaja.

Viited

Välislingid 
Toom Pungas, 04. juuni 1937 – 26. jaanuar 2011

Eesti elektroonikainsenerid
Eesti leiutajad
Eesti elektroonikateadlased
Tallinna Tehnikaülikooli vilistlased
Eesti NSV teenelised leiutajad
Sündinud 1937
Surnud 2011
Johann

Johann on mehenimi, mille kandjate hulgas on:
Johann (Pfalz-Gelnhausen) (1698–1780), Zweibrücken-Birkenfeldi pfaltskrahv ja hertsog Gelnhausenis
Johann (Pfalz-Neumarkt) (1383–1443), Neumarkti pfaltskrahv
Johann (Saksimaa) (1801–1873), Saksimaa kuningas
Johann (Saksimaa hertsog) (1468–1532), Saksi hertsog ja kuurvürst
...

Vaata ka
Joann
Eesti Kodanikuajakirjanduse Selts

Eesti Kodanikuajakirjanduse Selts on kodanikuajakirjandust edendav ühendus Eestis. 

Selts peab enda ülesandeks osalusajakirjanduse arendamist.

Selts peab uudisteportaali Kylauudis.ee.

Tunnustused
2012 – aasta vabaühendus (Eesti vabaühenduste liidu EMSL tunnustus).

Välislingid
Seltsi koduleht
Portaal Külauudis

Eesti ajakirjandus
Eesti seltsid
Sirje Õunpuu

Sirje Õunpuu (sündinud 16. septembril 1951) on Eesti jurist, kohtunik.

Ta on lõpetanud Tartu Ülikooli õigusteaduskonna. Ta on töötanud 18 aastat Harju Rajooni RSN Täitevkomitees (alates 1990 Harju maakonnavalitsus ja 1993 Harju maavalitsus) juriidilises osakonnas.

Vabariigi President Lennart Meri nimetas ta 12. oktoobril 1993 Harju Maakohtu kohtunikuks.

Vabariigi President Kersti Kaljulaid otsustas 27. novembril 2017 lugeda Sirje Õunpuu kohtuniku ametist vabastatuks kohtuniku enda soovil alates 11. juunist 2018.

Viited

Välislingid 
Õigusemõistja: vanemad on oma laste suurimad vaenlased postimees.ee, 10. aprill 2018

Eesti juristid
Eesti kohtunikud
Tartu Ülikooli õigusteaduskonna vilistlased
Sündinud 1951
Janar Holm

Janar Holm (sündinud 17. augustil 1976 Kuressaares) on Eesti pikaaegne ametnik, riigikontrolör.

Ta õppis aastatel 1991–1994 Saaremaa Ühisgümnaasiumis. 1994–1998 Tartu Ülikooli õigusinstituudis, omandades bakalaureusekraadi cum laude ning jätkas õpinguid 2000–2005, omandades magistrikraadi.

Ta oli 1997–1999 Eesti Kaupmeeste Liidu tegevdirektor, 1999–2000 Haridusministeeriumi nõunik, 2001–2004 Haridus- ja Teadusministeeriumi õigusosakonna juhataja, 2004–2006 Riikliku Eksami- ja Kvalifikatsioonikeskuse direktor, 2006–2007 Haridus- ja Teadusministeeriumi üld- ja kutsehariduse asekantsler, 2007–2008 Haridus- ja Teadusministeeriumi haldusala asekantsler, 2008–2017 Haridus- ja Teadusministeeriumi kantsler ning alates märtsist 2017 Sotsiaalministeeriumi tööala asekantsler.

27. jaanuaril 2018 esitas Vabariigi President Kersti Kaljulaid Riigikogule tema kandidatuuri riigikontrolöri ametikohale. Riigikogu nimetas Janar Holmi salajasel hääletusel riigikontrolöriks 7. märtsil 2018. Tema poolt oli 64 Riigikogu liiget, vastu oli 10 ning erapooletuid ei leidunud. Ta loeti ametisse astunuks ametivande andmisega Riigikogu ees 9. aprillil 2018.

Kolleegid sotsiaalministeeriumist hindasid Janarit väga, tegid korjanduse ning lasksid ministeeriumi vahetus läheduses, Suur-Ameerika ning Pärnu maantee ristmiku kõnnitee reklaamtahvlile Janar Holmi viimasteks tööpäevadeks riputada plakati tema näopildiga ja tekstiga "Janar, ära mine!". Janar Holm ise nimetas Vikerraadio otse-eetris reklaami meeldivaks, aga jubedalt piinlikuks.

Viited 

Eesti ametnikud
Tartu Ülikooli õigusteaduskonna vilistlased
Sündinud 1976
3M

3M Company, varasema nimega Minnesota Mining and Manufacturing Company (1902–2002), on Ameerika Ühendriikide rahvusvaheline konglomeraat, mis asub St. Pauli äärelinnas Maplewoodis Minnesotas.

Valdkondadeks on tööstustooted, tööohutustooted, tervishoiutooted ja tarbekaubad. 

Ameerika Ühendriikide ettevõtted
New Yorgi börsil noteeritud ettevõtted
Konglomeraadid
Visa

Visa Inc. (stiliseeritult VISA) on rahvusvahelisi finantsteenuseid pakkuv Ameerika Ühendriikide korporatsioon, mille peakorter asub Foster Citys Californias Ameerika Ühendriikides.

Ameerika Ühendriikide ettevõtted
Finantsettevõtted
Anatoli Pavlovitš Nikolajev

Anatoli Pavlovitš Nikolajev (sündinud 11. oktoobril 1949 Bagadja külas Kobjai ulussis) on vene näitleja.

Ta on 1998. aastast P. A. Oiunski nimelise Sahha akadeemilise teatri direktor.

Autasud 
Jakuutia ANSV teeneline kunstnik (1988)
Venemaa Föderatsiooni teeneline kunstnik (2002)
Sahha rahvakunstnik (2005)

Venemaa näitlejad
Sündinud 1949